Návrh komuniké

     Vláda Slovenskej republiky na svojom zasadnutí prerokovala materiál : „Útlm banskej činnosti a likvidácia hnedouhoľnej bane v a.s. Baňa Dolina Veľký Krtíš“

      Predložený materiál, ktorý bol vypracovaný na podnet predstavenstva akciovej spoločnosti Baňa Dolina Veľký Krtíš, vláda zobrala na vedomie a súhlasí s tým, že likvidácia ekologických dlhov z banskej činnosti je v tomto regióne prioritou. 

     Zabezpečenie útlmu banskej činnosti a likvidácie hnedouhoľnej bane vo Veľkom Krtíši je zákonnou povinnosťou akciovej spoločnosti Baňa Dolina Veľký Krtíš. Vláda uložila ministrovi hospodárstva, podpredsedníčke vlády pre európsku integráciu a ministrovi životného prostredia vytvoriť  podmienky, ktoré uľahčia Bani Dolina, a.s. Veľký Krtíš ukončiť banskú činnosť v súlade so všeobecne platnými právnymi predpismi.

     Súčasne vláda uložila  prednostovi krajského úradu v Banskej Bystrici v spolupráci s ministrom hospodárstva predložiť na rokovanie vlády návrh riešenia zamestnanosti v okrese Veľký Krtíš.